
AMCAN(ION)

· Cyflwyno sgiliau academaidd addysg uwch a chyfathrebu effeithiol yng nghyd-destun rhaglen astudio’r myfyrwyr. 

DEILLIANNAU DYSGU
	Ar ôl cwblhau’r modwl hwn yn llwyddiannus, dylai’r myfyriwr allu dangos y gallu i: 
· ymgymryd â darllen, ysgrifennu a chyfeirnodi academaidd a chydnabod pwysigrwydd hynny, a datblygu hyder wrth gyfathrebu a chyflwyno i gynulleidfaoedd gwahanol ac i ddibenion gwahanol; 
· archwilio arddulliau a systemau cyfathrebu gwahanol;  
· datblygu cymhwysedd digidol a sgiliau rhifedd yn unol â gofynion academaidd y rhaglen;
· trefnu eu dysgu’n effeithiol ac adfyfyrio ar eu cynnydd eu hunain a’u datblygiad i’r dyfodol. 

CYNNWYS DANGOSOL

Bydd y modwl yn cynnwys:
· datblygu sgiliau a strategaethau darllen myfyrwyr sy’n briodol i astudiaeth academaidd. Er enghraifft, darllen beirniadol a gwerthusol, defnydd effeithiol o adnoddau electronig, ac adnoddau gwreiddiol ac eilaidd; 
· datblygu dealltwriaeth o bwysigrwydd cyfeirnodi ac arddulliau cyfeirnodi mewn perthynas â rhaglen astudio’r myfyrwyr; pwysigrwydd cydnabod gwaith pobl eraill a sut i osgoi llên-ladrad;
· datblygu dealltwriaeth o gyfathrebu ag ystod o gynulleidfaoedd, i ystod o ddibenion a newid yr amgylchedd i wella’r cyfathrebu. Bydd y modwl yn archwilio’r angen am systemau cyfathrebu effeithiol a sut y mae’r rhain yn cefnogi ac yn hyrwyddo cyfathrebu, cymryd rhan a gweithio;
· archwilio sgiliau llafar a chyflwyno. Bydd myfyrwyr yn archwilio’r defnydd o gyflwyniadau unigol a grŵp, cyflwyniadau Powerpoint, cyflwyniadau poster, adolygiadau gan gymheiriaid;
· datblygu amrywiaeth o strwythurau, fformatau a chyfathrebu ysgrifenedig priodol, yn cynnwys gofynion academaidd megis cymryd nodiadau, cynllunio ac ysgrifennu  traethodau, crynhoi, trefnu, aralleirio, aseiniadau, ysgrifennu adfyfyriol, ysgrifennu adroddiadau, ysgrifennu llythyrau a defnydd priodol o e-byst;
· ymgyfarwyddo â llythrennedd digidol a datblygu gallu, sgiliau a hyder yn y defnydd ohono. Er enghraifft bydd myfyrwyr yn defnyddio adnoddau electronig a digidol i hwyluso a chefnogi ymchwil personol, cyfathrebu a chyflwyno gwaith;  
· datblygu sgiliau rheoli priodol, er enghraifft rheoli amser a gweithio o fewn terfynau amser, datblygu sgiliau rhifedd priodol, er enghraifft ymwybyddiaeth o ddata ac ystadegau a ddefnyddir mewn ymchwil;
· archwilio sut i ysgogi a chynnal agwedd gadarnhaol at astudio a datblygu strategaethau i sicrhau llwyddiant i’r dyfodol. Er enghraifft, rheoli amser, cynllunio effeithiol a digonol, cymhelliad, gweithio o fewn terfynau amser, gweithio’n rhan o grŵp, cynllunio datblygiad personol gan gynnwys gosod targedau ac atgyrchedd. 

STRATEGAETH DYSGU AC ADDYSGU

E.e. Bydd darlithoedd yn cyflwyno’r myfyrwyr i’r cysyniadau, yr egwyddorion a’r arferion. Bydd tiwtorialau a seminarau yn cyflwyno enghreifftiau ymarferol a ddefnyddir i gefnogi cymhwyso, trafod a gwerthuso’n feirniadol y technegau a ddysgwyd. Yn ogystal, defnyddir astudiaethau achos i ddatblygu dealltwriaeth o’r technegau a’u cymhwyso. 
Dyrennir yr addysgu fel a ganlyn i gyflwyno’r modwl: 

	Math o weithgaredd
	Oriau
	Canran

	Dysgu ar yr amserlen
	30
	15%

	Dysgu annibynnol
	170
	85%

	Dysgu drwy leoliadau
	0
	0%

	CYFANSWM
	200
	100%



ASESU

Elfen Asesu 1 - 50%

Portffolio o weithgareddau (1500 o eiriau)

Enghraifft o’r math o gwestiwn neu dasg y gellid ei defnyddio:
Ysgrifennu academaidd, er enghraifft ysgrifennu llythyr, aralleirio crynodeb o gylchgrawn, ymarfer cyfeirnodi.

Elfen Asesu 2 - 50%

Cyflwyniad Unigol (10 munud)  	

Enghraifft o’r math o gwestiwn neu dasg y gellid ei defnyddio:
Cyflwynwch boster electronig academaidd. Defnyddiwch agweddau ar gyfathrebu, er enghraifft arddulliau cyfathrebu effeithiol a rhwystrau i gyfathrebu, fel cyd-destun ar gyfer cyflwyno eich dealltwriaeth o gyfeirnodi priodol a chywir.
			
Crynodeb o’r Asesiad
	Math o weithgaredd
	Canran

	Arholiad ysgrifenedig
	

	Gwaith cwrs
	50%

	Ymarferol
	50%

	CYFANSWM
	100%





ADDYSG AR GYFER DATBLYGU CYNALIADWY (ADC)

	Ydy'r modwl yn cyfrannu at ADC?
	Ydy


	Bwriedir i’r sgiliau a feithrinir yn y modwl hwn a’i asesiadau gynyddu cyflogadwyedd myfyrwyr.  Yn Aseiniad 2 mae’n ofynnol i’r poster fod yn un electronig yn hytrach nag ar ffurf ysgrifenedig a phrintiedig.  Bydd yn bosibl cyflwyno rhai o’r darlithoedd ar y cyd â myfyrwyr ar raglenni eraill gan sicrhau rhywfaint o weithio trawsddisgyblaethol a thraws-Gyfadrannol. Bydd myfyrwyr yn datblygu eu dealltwriaeth a’u parch at anghenion pobl eraill yn enwedig o ran arddulliau cyfathrebu a rhwystrau y gellid dod ar eu traws. Mae’r modwl a’r asesiad yn cynnig cyfleoedd i’r myfyrwyr ddatrys problemau a chymryd rhan mewn dysgu cyfannol ac adfyfyrio.

Deddf Llesiant Cenedlaethau’r Dyfodol (Cymru) 2015
Mae’r modwl hwn yn ymwneud â: 
Cymru lewyrchus: yn ei nod o uwchsgilio myfyrwyr.
Cymru sy’n fwy cyfartal: yn ei nod o uwchsgilio myfyrwyr ni waeth beth fo’u cefndir.

